Diari Oficial de la Generalitat Valenciana


Sumari del DOGV 7054, del 26-06-2013 (2013/6658)

DECRET 81/2013, de 21 de juny, del Consell, d'aprovació definitiva del Pla Integral de Residus de la Comunitat Valenciana (PIRCV).
----------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2012/06/21/81**

### Versions

 27/04/2019 - Actualitat  28/01/2016 - 26/04/2019  Text inicial: 27/06/2013 - 27/01/2016 

### Dades del document

Número de DOGV
:   7054

Data del DOGV
:   26-06-2013

Secció del DOGV
:   I. DISPOSICIONS GENERALS

Número del document
:   2013/6658


Data del document
:   21-06-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

Anàlisi jurídica

 Descriptors 

:   * programa d'actuació
    * ordenança
    * emmagatzematge de residus
    * eliminació de residus
    * protecció del medi ambient
    * legislació
    * residu
    * gestió de residus

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

La sentència dictada pel Tribunal Superior de Justícia de la Comunitat Valenciana en el procediment ordinari número 1/000200/2013-S, declara nul l'últim incís de l'apartat 3 de l'article 17, del Pla Integral de Residus de la Comunitat Valenciana.

 

**Versió vigent: 27.04.2019 -**

 

**Decret 81/2013, de 21 de juny, del Consell, d'aprovació definitiva del Pla Integral de Residus de la Comunitat Valenciana (PIRCV).** ****[1]****

 

[**(DOGV núm. 7054 de 26.06.2013)**](http://www.dogv.gva.es/datos/2013/06/26/pdf/2013_6658.pdf) **Ref. 006255/2013**

 

 

PREÀMBUL

 

L’article 45 de la Constitució Espanyola proclama la defensa d’un medi ambient adequat per al desenrotllament de la persona i el deure de conservar-lo. D’acord amb este mandat global de protecció del medi ambient, els poders públics han de vetlar per la utilització racional de tots els recursos naturals, a fi de protegir i millorar la qualitat de vida i defendre i restaurar el medi ambient, i es dóna suport en la indispensable solidaritat col·lectiva.

D’acord amb l’article 50.6 de l’Estatut d’Autonomia de la Comunitat Valenciana, aprovat per la Llei Orgànica 5/1982, d’1de juliol, correspon a la Generalitat el desplegament legislatiu i l’execució de la normativa bàsica en matèria de medi ambient, sense perjuí de les facultats de la Generalitat per a establir normes addicionals de protecció. Així mateix, en matèria d’ordenació del territori, l’article 49.1.9a de l’Estatut d’Autonomia de la Comunitat Valenciana atribuïx a la Generalitat la competència exclusiva.

En este marc normatiu i en l’exercici de les expressades competències, la Llei 10/2000, de 12 de desembre, de la Generalitat, de Residus de la Comunitat Valenciana, de conformitat amb la normativa bàsica estatal, va concretar les competències que té la Generalitat, tant sobre el règim jurídic de la producció i gestió dels residus, com pel que fa a la planificació.

En este sentit, la llei esmentada regula en el títol II la planificació, la competència de la Generalitat, l’objectiu de la qual és coordinar l’actuació de les diferents administracions públiques per a aconseguir una adequada gestió dels residus. Es preveuen en l’àmbit autonómic dos tipus de plans, el Pla Integral de Residus i els plans zonals, els dos de compliment obligatori per a totes les administracions públiques i particulars, per mitjà dels quals es distribuïxen en el territori de la Comunitat Valenciana el conjunt d’instal·lacions necessàries per a garantir el respecte dels principis d’autosuficiència i proximitat. Els dos plans s’elaboren partint del principi general de coordinació de competències entre la Generalitat i les administracions locals valencianes amb vista a aconseguir una planificació concertada i eficaç.

Com a exponent dels instruments de planificació previstos en la llei esmentada, el Pla Integral de Residus s’erigix en l’instrument director i coordinador de totes les actuacions que es realitzen en la Comunitat Valenciana en matèria de gestió de residus.

La Comunitat Valenciana disposa, des de 1997, d’un Pla Integral de Residus (PIR97), aprovat pel Decret 317/1997, de 24 de desembre, del Consell, i modificat pel Decret 32/1999, de 2 de març, del Consell, que ha establit les pautes i els criteris que s’ha de seguir amb l’objectiu d’aconseguir una gestió integral i coordinada dels residus, i que ha culminat amb l’aprovació dels distints plans zonals previstos, dissenyats prenent com a base d’actuació els principis de prevenció i reducció en la producció de residus, de proximitat, de subsidiarietat, de responsabilitat i autosuficiència zonal en la producció, valorització i eliminació de residus.

Al llarg del període d’execució del pla mencionat, i sobre la base dels principis que establix (prevenció i reducció en la producció de residus, proximitat, subsidiarietat, responsabilitat i autosuficiència en l’arreplega, valorització i eliminació de residus), s’han aconseguit notables avanços que han millorat substancialment la gestió dels residus a la Comunitat Valenciana. L’aparició de noves normes europees cada vegada més exigents, la contínua transformació de la societat, els canvis demogràfics i l’evolució de les activitats productives, així com l’adaptació necessària al nou marc normatiu d’àmbit europeu i estatal en matèria de residus, constituïxen factors que impliquen la necessitat de realitzar una revisió dels objectius i les mesures establits en el PIR97 aprovat i procedir a l’actualització, partint d’una visió integral del procés, des de la producció fins a la gestió final, conjugant criteris ecológics, económics i socials.

La revisió i l’actualització del Pla Integral de Residus de la Comunitat Valenciana sorgix de la necessitat d’evitar que les polítiques territorials en matèria de residus queden obsoletes, i consolidar així el camí iniciat l’any 1997. El nou Pla Integral de Residus de la Comunitat (PIRCV), tenint en compte els principis i pilars estratègics que informen el pla en vigor, redefinix els objectius i les accions que s’han considerat necessaris per a adaptar-ho a una situació en contínua evolució, i constituir l’estratègia que s’ha de seguir en matèria de residus a la Comunitat Valenciana.

L’estratègia mencionada s’emmarca en els principis que van ser establits en el Sext Programa d’Acció Comunitari en Matèria de Medi Ambient, amb l’objectiu de garantir un elevat nivell de protecció, basant-se especialment en el principi «qui contamina paga», en els principis de cautela i acció preventiva i en el principi de correcció de la contaminació en la seua font.

D’acord amb la Directiva 2008/98/CE, del Parlament Europeu i del Consell, de 19 de novembre de 2008, sobre els residus, i per la qual es deroguen determinades directives, la política recent en matèria de residus ha de tindre també per objecte reduir l’ús de recursos i afavorir l’aplicació pràctica de la jerarquia de residus.

La directiva mencionada ha sigut objecte de transposició a l’ordenament jurídic intern per mitjà de la Llei 22/2011, de 28 de juliol, de Residus i Sóls Contaminats, en la qual es formula una nova jerarquia de residus que explicita l’orde de prioritat en les actuacions en la política de residus: prevenció (en la generació de residus), preparació per a la reutilització, reciclatge, altres tipus de valorització (inclosa l’energètica) i, finalment, l’eliminació dels residus. Així mateix, seguint les línies marcades per la directiva marc, s’arrepleguen com a instruments de planificació els plans i programes de gestió de residus i els programes de prevenció de residus, i es regula en l’article 14 el contingut dels plans autonómics de gestió de residus, que inclouran els elements establits en l’annex V.

Quant al seu contingut, el PIRCV està integrat pels següents documents mínims establits en l’article 26 de la Llei 10/2000, de 12 de desembre, de la Generalitat, de Residus de la Comunitat Valenciana:

Una memória d’informació.

Una memória de justificació.

Un document d’ordenació no vinculant.

Un document d’ordenació normatiu i vinculant.

A més, s’inclouen en el PIRCV:

Un document de síntesi, que conté de forma resumida les prescripcions de la memória de justificació per a general coneixement.

Els annexos següents:

Annex 1.1. Norma tècnica reguladora de la implantació i funcionament dels ecoparcs.

Annex 1.2. Model d’ordenança reguladora de l’ús i funcionament de l’ecoparc.

Annex 2. Sistema d’indicadors de la implementació del PIRCV.

Annex 3. Estimació de les necessitats d’ocupació.

Annex 4. Programa de divulgació i informació ciutadanes.

Annex 5. Programa de prevenció.

Annex 6. Estimació de la càrrega de població.

Annex 7. Incorporació de la nova Directiva 2008/98/CE al PIRCV.

Annex 8. Bioresidus.

En l’àmbit material, el Pla Integral de Residus s’aplica a totes les tipologies de residus, i es vertebra en tres grups que responen als principals orígens dels residus mencionats: residus urbans o municipals, residus industrials, i residus específics, grup este últim que aglutina aquells residus que, pel seu origen, característiques especials o legislació particular, mereixen un tractament i anàlisi diferenciat.

Des del punt de vista procedimental, igual que el PIR97, el PIRCV té la naturalesa de pla d’acció territorial de caràcter sectorial, de conformitat amb l’article 27 de la Llei 10/2000, de 12 de desembre, de la Generalitat, de Residus de la Comunitat Valenciana, i s’aplica al seu procediment d’aprovació el que establix la normativa actualment vigent en matèria d’ordenació territorial. En este sentit, la Llei 4/2004, de 30 de juny, de la Generalitat, d’Ordenació del Territori i Protecció del Paisatge, preveu l’elaboració de plans d’acció territorial de caràcter sectorial els objectius i estratègies de la qual estiguen vinculats a un o més sectors de l’acció pública. D’acord amb l’article 57, «els plans d’acció territorial sectorials establiran les determinacions necessàries per al compliment dels seus objectius i seran coherents amb els objectius i criteris d’ordenació establits en esta llei i, si és el cas, en l’Estratègia Territorial de la Comunitat Valenciana». L’Estratègia Territorial de la Comunitat Valenciana, aprovada per mitjà del Decret 1/2011, de 13 de gener, del Consell, definix les infraestructures de gestió de residus com a part integrant, entre altres, del sistema d’infraestructures bàsiques (directriu 127), definix els principis directors en este sentit (directriu 128) i establix els criteris per a la integració paisatgística i territorial de les infraestructures de residus (directriu 132).

Així mateix, el PIRCV, com a document de planificació, ha seguit el procediment d’avaluació ambiental estratègica establit per la Llei 9/2006, de 28 d’abril, sobre Avaluació dels Efectes de Determinats Plans i Programes en el Medi Ambient, i s’han complit igualment les disposicions de la Llei 27/2006, de 18 de juliol, per la qual es regulen els Drets d’Accés a la Informació, de Participació Pública i d’Accés a la Justícia en Matèria de Medi Ambient, i de la Llei 11/2008, de 3 de juliol, de la Generalitat, de Participació Ciutadana de la Comunitat Valenciana.

D’acord amb la normativa citada, en l’elaboració del projecte de PIRCV s’ha donat una àmplia participació ciutadana i institucional. En concret, en el procediment per a l’aprovació del PIRCV s’han efectuat els següents tràmits essencials:

1. Elaboració de la versió preliminar del Pla Integral de Residus de la Comunitat Valenciana.

2. Consulta prèvia a les administracions públiques i al públic interessat i redacció del document de referència.

3. Informe de Sostenibilitat Ambiental (ISA) d’acord amb el document de referència.

4. Sotmetiment de l’Informe de Sostenibilitat Ambiental i de la versió preliminar del pla a consultes a les administracions públiques afectades i del públic interessat per un termini de dos mesos.

5. Informació pública per un termini de dos mesos.

6. Tràmit d’audiència i al·legacions.

7. Memória ambiental del Pla.

8. Revisió i incorporació d’al·legacions a la versió definitiva del pla.

9. Aprovació provisional mitjançant una Resolució de 31 de gener de 2013, de la consellera d’Infraestructures, Territori i Medi Ambient.

Així mateix, de conformitat amb el Decret 202/1997, d’1 de juliol, del Consell, pel qual es regula la tramitació i aprovació del Pla Integral de Residus de la Comunitat Valenciana, modificat pel Decret 32/1999, de 2 de març, el pla s’ha sotmés a consulta, per a l’emissió d’informe, la Federació Valenciana de Municipis i Províncies, al Consell Assessor i de Participació del Medi Ambient i al Comité Económic i Social.

Igualment, s’ha sotmés a informe del Consell Valencià de Cultura i a consulta amb agents clau, així com a dictamen preceptiu del Consell Jurídic Consultiu de la Comunitat Valenciana, conforme a l’article 10.4 de la Llei 10/1994, de 19 de desembre, de la Generalitat, de creació d’este órgan consultiu.

Conclós el procés de tramitació, és competència del Consell l’aprovació definitiva del PIRCV, de conformitat amb el que establix l’article 27.2 de la Llei 10/2000, de 12 de desembre, de la Generalitat, de Residus de la Comunitat Valenciana, i l’article 60 de la Llei 4/2004, de 30 de juny, de la Generalitat, d’Ordenació del Territori i Protecció del Paisatge, aprovació que s’efectua per mitjà d’este decret.

En relació amb els documents que conformen el PIRCV, la naturalesa reglamentària del document d’ordenació normatiu i vinculant exigix tant la seua aprovació per decret del Consell, de conformitat amb alló que disposa l’article 33 de la Llei 5/1983, de 30 de desembre, del Consell, com la seua corresponent publicació, segons l’article 35 de l’esmentada Llei, incloent-se com a annex en este decret.

S’inclouen igualment en este decret els annexos al mencionat document d’ordenació normatiu i vinculant, relatius a la norma tècnica reguladora de la implantació i el funcionament dels ecoparcs, en la mesura que, encara que de caràcter fonamentalment tècnic, té caràcter vinculant, i al model d’ordenança reguladora de l’ús i funcionament de l’ecoparc, este últim amb fins de general coneixement com a guia per a l’adopció d’ordenances per les entitats locals.

En virtut de tot el que s’ha exposat anteriorment, complits els tràmits procedimentals, a proposta de la consellera d’Infraestructures, Territori i Medi Ambient, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 21 de juny de 2013,

 

 

DECRETE

 

**Article únic. Aprovació definitiva del Pla Integral de Residus de la Comunitat Valenciana (PIRCV)**

1. S’aprova definitivament la revisió i actualització del Pla Integral de Residus de la Comunitat Valenciana (PIRCV), en compliment del que establix l’article 27 de la Llei 10/2000, de 12 de desembre, de la Generalitat, de Residus de la Comunitat Valenciana, i en la Llei 4/2004, de 30 de juny, de la Generalitat, d’Ordenació del Territori i Protecció del Paisatge, per als plans d’acció territorial de caràcter sectorial.

2. Forma part del Pla Integral de Residus de la Comunitat Valenciana (PIRCV) el document d’ordenació normatiu i vinculant arreplegat com a annex en este decret.

S’incorporen, així mateix, en este decret els annexos 1.1 i 1.2 del referit document d’ordenació normatiu i vinculant:

a) Annex 1.1. Norma tècnica reguladora de la implantació i funcionament dels ecoparcs.

b) Annex 1.2. Model d’ordenança reguladora de l’ús i funcionament de l’ecoparc.

3. La resta de documents que comprén el Pla Integral de Residus de la Comunitat Valenciana (PIRCV) estaran disponibles per a la seua consulta en la pàgina web de la Conselleria d’Infraestructures, Territori i Medi Ambient.

 

 

DISPOSICIÓ ADDICIONAL

 

**Única. No increment del gasto públic**

La implementació i posterior desenrotllament d’este decret no implicarà augment del gasto públic, i, en tot cas, haurà de ser atés amb els mitjans personals i materials de la conselleria competent en matèria de medi ambient.

 

 

DISPOSICIÓ DEROGATÒRIA

 

**Única. Derogació normativa**

Queda derogat el Decret 317/1997, de 24 de desembre, del Consell, pel qual es va aprovar el Pla Integral de Residus de la Comunitat Valenciana, i la seua modificació aprovada pel Decret 32/1999, de 2 de març, del Consell.

 

 

DISPOSICIÓ FINAL

 

**Única. Entrada en vigor**

El Pla Integral de Residus de la Comunitat Valenciana (PIRCV) entrarà en vigor l’endemà de la publicació d’este decret en el Diari Oficial de la Comunitat Valenciana, amb transcripció de les seues determinacions normatives, d’acord amb el que establix l’article 47.1 de la Llei 4/2004, de 30 de juny, de la Generalitat, d’Ordenació del Territori i Protecció del Paisatge.

 

València, 21 de juny de 2013

 

El president de la Generalitat,

ALBERTO FABRA PART

 

La consellera d’Infraestructures, Territori i Medi Ambient,

ISABEL BONIG TRIGUEROS

 

 

 

ANNEX  
 Document d’ordenació normatiu i vinculant del Pla Integral   
 de Residus de la Comunitat Valenciana (PIRCV)

 

Índex

 

Capítol I. Disposicions generals

Article 1. Objecte

Article 2. Naturalesa

Article 3. Efectes

Article 4. Vigència

Article 5. Àmbit material

Article 6. Principis bàsics en la gestió dels residus

Article 7. Jerarquia de les opcions de gestió de residus

Article 8. Delimitació del concepte de residu

Article 9. Incorporació de requisits i criteris mediambientals que s’han d’incloure en els plecs de clàusules administratives que regisquen els contractes de l’administració de la Generalitat

Article 10. Arreplega i emmagatzematge com a activitat de gestió

Article 11. Memóries anuals de gestors de residus no perillosos de la Comunitat Valenciana

 

Capítol II. Disposicions relatives a residus urbans

Article 12. Vinculació urbanística de determinades instal·lacions de gestió

Article 13. Reserva de zones considerades aptes pels plans zonals

Article 14. Establiment de zones d’influència

Article 15. Revisió de la nomenclatura de plans zonals i àrea de gestió

Article 16. Adscripció de municipis a altres plans zonals

Article 17. Instal·lacions de valorització de residus urbans

Article 18. Comissió de coordinació de consorcis

Article 19. Sistema impositiu específic per a la gestió de residus urbans

Article 20. Ecoparcs

Article 21. Bioresidus

 

Capítol III. Disposicions relatives a residus industrials

Article 22. Instal·lacions de gestió de residus industrials

Article 23. Centres de transferència en polígons industrials

Article 24. Plans de prevenció i reducció de residus

 

Capítol IV. Disposicions relatives a residus específics

Article 25. Residus de construcció i demolició

Article 26. Vehicles al final de la seua vida útil

Article 27. Olis industrials usats

Article 28. Residus sanitaris

 

Disposicions addicionals

Primera. Model d’ordenança reguladora dels ecoparcs

Segona. Mitjans tècnics

 

Disposicions transitóries

Disposició transitória primera. Instal·lacions de titularitat privada existents

Disposició transitória segona. Termini d’adaptació de les instal·lacions existents per a la gestió de residus urbans

Disposició transitória tercera. Adaptació dels planejaments urbanístics en revisió

Disposició transitória quarta. Vigència normativa

 

Disposició final

Disposició final única. Habilitació

 

Annexos al document d’ordenació vinculant

Annex 1.1. Norma tècnica reguladora de la implantació i funcionament dels ecoparcs

Annex 1.2. Model d’ordenança reguladora de l’ús i funcionament de l’ecoparc

 

 

CAPÍTOL I. DISPOSICIONS GENERALS

 

**Article 1. Objecte**

*Derogat*

 

**Article 2. Naturalesa**

*Derogat*

 

**Article 3. Efectes**

*Derogat*

 

**Article 4. Vigència**

*Derogat*

 

**Article 5. Àmbit material**

*Derogat*

 

**Article 6. Principis bàsics en la gestió dels residus**

*Derogat*

 

**Article 7. Jerarquia de les opcions de gestió de residus**

*Derogat*

 

**Article 8. Delimitació del concepte de residu**

*Derogat*

 

**Article 9. Incorporació de requisits i criteris mediambientals que s****’han d’incloure en els plecs de clàusules administratives que regisquen els contractes de l’administració de la Generalitat**

*Derogat*

 

**Article10. Arreplega i emmagatzematge com a activitat de gestió**

*Derogat*

 

**Article 11. Memóries anuals de gestors de residus no perillosos de la Comunitat Valenciana**

*Derogat*

 

 

CAPÍTOL II. DISPOSICIONS RELATIVES A RESIDUS URBANS

 

**Article 12. Vinculació urbanística de determinades instal·lacions de gestió**

*Derogat*

 

**Article 13. Reserva de zones considerades aptes pels plans zonals**

*Derogat*

 

**Article 14. Establiment de zones d****’influència**

*Derogat*

 

**Article 15. Revisió de la nomenclatura de plans zonals i àrees de gestió**

*Derogat*

 

**Article 16. Adscripció de municipis a altres plans zonals**

*Derogat*

 

**Article 17. Instal·lacions de valorització de residus urbans, incloent-hi la valoració energètica**

*Derogat*

 

**Article 18. Comissió de Coordinació de Consorcis**

*Derogat*

 

**Article 19. Sistema impositiu específic per a la gestió de residus urbans**

*Derogat*

 

**Article 20. Ecoparcs**

*Derogat*

 

**Article 21. Bioresidus**

*Derogat*

 

 

CAPÍTOL III. DISPOSICIONS RELATIVES A RESIDUS INDUSTRIALS

 

**Article 22. Instal·lacions de gestió de residus industrials**

*Derogat*

 

**Article 23. Centres de transferència en polígons industrials**

*Derogat*

 

**Article 24. Plans de prevenció i reducció de residus**

*Derogat*

 

 

CAPÍTOL IV. DISPOSICIONS RELATIVES A RESIDUS ESPECÍFICS

 

**Article 25. Residus de construcció i demolició**

*Derogat*

 

**Article 26. Vehicles al final de la seua vida útil**

*Derogat*

 

**Article 27. Olis usats**

*Derogat*

 

**Article 28. Residus sanitaris**

*Derogat*

 

 

DISPOSICIONS ADDICIONALS

 

**Primera. Model d****’ordenança reguladora dels ecoparcs**

*Derogada*

 

**Segona. Mitjans tècnics**

*Derogada*

 

 

DISPOSICIONS TRANSITÒRIES

 

**Primera. Instal·lacions de titularitat privada existents**

*Derogada*

 

**Segona. Termini d****’adaptació de les instal·lacions existents per a la gestió de residus urbans**

*Derogada*

 

**Tercera. Adaptació dels planejaments urbanístics en revisió**

*Derogada*

 

**Quarta. Vigència normativa**

*Derogada*

 

 

DISPOSICIÓ FINAL

 

**Única. Habilitació**

*Derogada*

 

 

ANNEXOS AL DOCUMENT D’ORDENACIÓ   
 NORMATIU I VINCULANT

 

ANNEX 1.1. Norma tècnica reguladora de la implantació   
 i funcionament dels ecoparcs

 

*Derogat*

ANNEX 1.2  
 Model d’ordenança reguladora de l’ús i funcionament de l’ecoparc

 

*Derogat*

 

 

 

---

****[1]****Articles de l’1 al 28, així com les disposicions addicionals primera i segona, les disposicions transitóries primera a quarta i la disposició final única, així com els annexos 1.1, 1.2, 2, 3, 4, 5, 6 i 7 eliminats per la disposició derogatória única del [**Decret 55/2019, de 5 d'abril, del Consell**](https://www.dogv.gva.es/va/eli/es-vc/d/2019/04/05/55/), pel qual s'aprova la revisió del Pla integral de residus de la Comunitat Valenciana (DOGV núm. 8536 de 26.04.2019) Ref. Base de dades 003888/2019.


Còpia Permalink ELI